БАРКУЛА.

Къап1арал васазда, къокъацоязда

Къадруяб гьаб байрам буго баркулеб,

Къоло лъабабилеб февралалъул къо,

Ват1ан ц1унулезул ц1а г1адинаб къо.

Нуж бег1ер гьабураб къаламги босун,

Г1ет1 т1ун руго жакъа Ват1ан ц1унулел,

Т1огьол байдабазда х1арщ теларилан,

Раг1ул ч1орал реч1ун тушбаби ч1валел.

Къварилъи каралъуб, маххул буцурлъун,

Цадахъ рахъун ине руго х1адурун,

Х1ажатлъи ккаралъуб кумек гьабизе,

Кидаго гурарал гъуждулги нужер.

Гьобол -гьудуласе рагьараб гьумер,

Гьуинлъигун вацлъиги т1ок1абги нужер,

Т1аде зараралъе ургъулев ккани

Букъун ккураб зарги къвак1араб нужер.

Ч1ахъаги маг1арул иман-ях1 ккурал

Киналниги вацал, васал, хараби,

Хирияб ракьалда лъик1аб лъалк1 толел,

Тунк1ил гулла г1адал Ват1ан ц1унулел.